PATVIRTINTA

 Gargždų lopšelio-darželio „Naminukas“

 direktoriaus 2020 m. gruodžio 1 d.

 įsakymu Nr. V-87

**GARGŽDŲ LOPŠELIS-DARŽELIS „NAMINUKAS“**

**VAIKŲ NEMOKAMO MAITINIMO ORGANIZAVIMO EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO LAIKOTARPIU TVARKOS APRAŠAS**

**I SKYRIUS**

**BENDROJI DALIS**

1. Aprašas parengtas remiantis Lietuvos Respublikos sveikatos apsaugos ministro 2011 m. įsakymo Nr. V-964 „Dėl vaikų maitinimo organizavimo tvarkos aprašo patvirtinimo“ 17 punkto „Dėl nemokamo maitinimo visuotinio karantino laikotarpiu organizavimo“ pakeitimo.

**II SKYRIUS**

**VAIKŲ NEMOKAMO MAITINIMO EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO LAIKOTARPIU ORGANIZAVIMO TVARKA**

2. Nemokamo maitinimo maisto daviniai (įvairūs maisto produktai) skiriami ekstremaliosios situacijos, ekstremaliojo įvykio ir (ar)karantino metu Gargždų lopšelio-darželio „Naminukas“ ir Kvietinių skyriaus vaikams pagal Klaipėdos rajono savivaldybės administracijos Socialinės paramos skyriaus sprendimą (visiems priešmokyklinio amžiaus vaikams ir socialiai remtiniems).

3. Nemokamas maitinimas, ekstremaliosios situacijos, ekstremaliojo įvykio ir (ar)karantino laikotarpiu, kai vaikai ugdomi nuotoliniu būdu, organizuojamas, atsiimant maisto davinių paketus.

4. Už vaikų nemokamo maitinimo organizavimą lopšelyje-darželyje, bei skyriuje atsakingos apskaitininkės ir sandėlininkė:

4.1. apskaitininkės, pagal dienyne žymimą lankomumą, už nelankytas karantino mėnesio dienas suskaičiuoja kiekvieno vaiko sumą ir pateikia sandėlininkei;

4.2. sandėlininkė kartu su visuomenės sveikatos specialiste aptaria maisto davinių įvairovę ir maisto davinių turinio atitiktį nustatytoms vidutinėms rekomenduojamoms paros normoms;

4.3. sandėlininkė užsako ir suruošia produktus pagal pateiktą sumą kiekvienam vaikui;

4.4. sandėlininkė ir apskaitininkė Kvietinių skyriuje, apie maisto davinių išdavimą informuoja grupių mokytojas;

4.5. grupių mokytojos informuoja vaikų tėvus (globėjus, rūpintojus) apie maisto davinio atsiėmimą ne vėliau kaip prieš dieną, nurodydamos datą, laiką ir vietą;

5. Siekiant mažinti tiesioginius kontaktus su lopšelio-darželio bei skyriaus darbuotojais, atsiimant maisto davinius, jų išdavimas organizuojamas kas mėnesį.

6. Maisto daviniai, pagal patikslintą vaikų sąrašą, išduodami paketais už nurodytą laikotarpį, rašant direktoriaus įsakymą.

7. Tėvai (globėjai, rūpintojai) gali atsisakyti gauti maisto davinį, atsisakymą turi parašyti raštu sekretorius@gargzdunaminukas.lt iki 2020 m. gruodžio 28 d. Negavus informacijos apie atsisakymą – laikoma, kad visi tėvai (globėjai, rūpintojai) patvirtina apie pageidavimą gauti maisto davinius.

8. Asmuo, atvykęs atsiimti maisto davinio, privalo dėvėti kaukę, vienkartines pirštines ir laikytis saugaus 2 metrų atstumo nuo kito asmens.

9. Maisto davinius suruošiantiems ir dalijantiems asmenims laikytis šių taisyklių:

9.1. nuolat naudoti apsaugos priemones (respiratorius, vienkartines pirštines ir dezinfekcinį skystį);

9.2. maisto daviniai iš anksto supakuoti ir paruošti išsinešti;

9.3. ne rečiau kaip kas 2 val. kruopščiai plauti rankas šiltu tekančiu vandeniu ir skystu muilu ir dezinfekuoti jas specialiomis rankų dezinfekcinėmis priemonėmis;

9.4. dalijimo vietoje dažniausiai liečiami paviršiai (durų rankenos, paviršiai, ant kurių dedami maisto produktai, ir t. t.) dažniau nei įprastai turi būti valomi ne tik drėgnu būdu, bet ir dezinfekcinėmis priemonėmis;

9.5. esant galimybei ir palankioms oro sąlygoms vengti maisto davinius dalyti patalpose. Tam tikslui lauke reikėtų pastatyti stalus ar suolus ir ant jų sudėti maišelius su maisto daviniais, kuriuos tėvai (globėjai) galėtų pasiimti;

 9.6. kitų taisyklių, ekstremaliosios situacijos, ekstremaliojo įvykio ar karantino metu nustatytų Lietuvos Respublikos Vyriausybės nutarimais, Lietuvos Respublikos sveikatos apsaugos ministro įsakymais ar Valstybės lygio ekstremaliosios situacijos valstybės operacijų vadovo sprendimais.